রাজীব মুখার্জী, উলুবেড়িয়া, হাওড়াঃ ৩০ শে অক্টোবর মঙ্গলবারই উলুবেড়িয়ার বাজারপাড়ায় ঘটেছিল দুর্ঘটনাটি। সেখানে নিজের বাড়িতে বাজি বানাতে গিয়ে বিস্ফোরণে গুরুতর জখম হয়ে এখনো চিকিৎসাধীন বাড়ির মালিক প্রবীর মেউর। বছর বাহান্নর সেই ব্যক্তিকে প্রথমে উলুবেড়িয়া মহকুমা হাসপাতালে ভর্তি করা হলেও পরে অবস্থার অবনতি হওয়ায় কলকাতা ন্যাশনাল মেডিক্যাল কলেজে স্থানান্তর করা হয়েছিল। পুলিশ তার বাড়িটিও সিল করে দিয়েছে আপাতত। কিন্তু এই ঘটনা থেকেও শিক্ষা নেয়নি এলাকার মানুষজন। ঘুম ভাঙ্গেনি এখনো পুলিশ, প্রশাসনের। সেই পুরানো চিত্রই ধরা পড়লো আবার উলুবেড়িতেই।